open-index/open-wikipedia-markdown huggingface dataset:
Acetobakter

**Acetobakter** (lat. *Acetobacter*) je rod baktérií z čeľade Acetobacteraceae.

## Charakteristika
Ide o aeróbne gramnegatívne baktérie so schopnosťou oxidácie etanolu na kyselinu octovú (tzv. octové kvasenie).

Baktérie z tohto rodu majú oválny až paličkovitý tvar; ak sú pohyblivé, bičíky majú po celom tele. Dokážu prežiť v prostredí s nízkym pH (až 4,5), netvoria endospóry a majú zásadne aeróbny (kyslík využívajúci) metabolizmus. Dokážu vytvárať celulózu. V 90. rokoch 20. storočia bolo známych približne 50 druhov.

Využívajú sa na výrobu vitamínu C, octu a kyseliny glukónovej. Majú však i nežiaduce efekty, napríklad pri octovatení nápojov vyrábaných kvasením (víno, pivo a pod.).

## Druhy
* *Acetobacter calcoaceticus*
* *Acetobacter cerevisiae*
* *Acetobacter cibinongensis*
* *Acetobacter estunensis*
* *Acetobacter fabarum*
* *Acetobacter ghanensis*
* *Acetobacter indonesiensis*
* *Acetobacter lovaniensis*
* *Acetobacter malorum*
* *Acetobacter nitrogenifigens*
* *Acetobacter oeni*
* *Acetobacter orientalis*
* *Acetobacter orleanensis*
* *Acetobacter pasteurianus*
* *Acetobacter peroxydans*
* *Acetobacter pomorum*
* *Acetobacter senegalensis*
* *Acetobacter syzygii*
* *Acetobacter tropicalis*

## Zdroje

Kategória:Acetobacteraceae
Gaetano Scirea

**Gaetano Scirea** (*  25. máj 1953, Cernusco sul Naviglio, Taliansko – † 2. september 1989, Babsk, Poľsko) bol taliansky futbalista, ktorý takmer celú kariéru strávil v tíme Juventus FC. S talianskou reprezentáciou získal v roku 1982 titul majstra sveta.

Kategória:Narodenia v 1953
Kategória:Talianski futbalisti
Kategória:Hráči Majstrovstiev sveta vo futbale 1982
Kategória:Hráči Juventus FC
Kategória:Hráči Serie A
Luna 21

right|thumb|Sonda Luna
**Luna 21**, alebo **Lunochod 2** bola sovietska kozmická sonda, ktorá v roku 1973 pristála na Mesiac a druhýkrát tam dopravila robotické vozidlo typu Lunochod. 

Mesačná sonda Luna 21 bola z technologického hľadiska takmer rovnaká ako jej predchodkyňa Luna 17. Bolo však na nej uskutočnených niekoľko modifikácii, vďaka čomu celková hmotnosť Lunochodu 2 stúpla na .

Luna 21 štartovala 8. januára 1973 z kozmodrómu Bajkonur pomocou nosnej rakety Proton-K. Na selenocentrickú obežnú dráhu bola navedená 12. januára a po korekciách dráhy úspešne pristála 15. januára o 22:35 UTC na mesačnom povrchu v 60 kilometrovom kráteri Le Monnier vo východnej oblasti Mora Jasu. 16. januára o 01:14 UTC zišlo vozidlo Lunochod 2 z pristávacej plošiny a po uvedení solárnych panelov do pracovnej polohy spustilo svoj dlhodobý prieskumný program. Jeho činnosť však bola predčasne ukončená 4. júna 1973 pravdepodobne pre poruchu, ktorú zapríčinila nehoda v malom kráteri, ktorý Lunochod skúmal. Pri jeho výskume sa totiž veko slnečných batérii pravdepodobne dotklo strmej steny krátera, čo spôsobilo ich pokrytie vrstvou regolitu. Keď bolo veko na mesačnú noc zavreté, časť prachu pravdepodobne napadala do termoregulačných radiátorov, čo v konečnom dôsledku spôsobilo fatálne prehriatie roveru a tak sa s ním po skončení mesačnej noci nepodarilo opätovne nadviazať spojenie.

Napriek predčasnému ukončeniu činnosti stihol Lunochod 2 odoslať 80 000 televíznych záberov povrchu a nasnímať 86 panoramatických fotografii. Po mesačnom povrchu navyše najazdil plných , čo je do dnešných dní rekord v rámci kozmických vozidiel. 

## Externé odkazy

* Luna 21

Kategória:Program Luna
Kategória:Mesačné sondy
Kategória:Mesačné vozidlá
Kategória:Roboty vo vesmíre
Kategória:Kozmonautika v 1973
Kategória:Úspešné sondy
Tomáš Okrouhlický

**Tomáš Okrouhlický** (* 4. november 1985, Praha) je český profesionálny cyklista, ktorý preteká za tím AC Sparta Praha cycling.

## Bývalé tímy
* Bike Team
* CK Královice

## Najväčšie úspechy
* amatérsky a akademický majster ČR 15px
* 3. miesto cesta Plzeň 2007 15px
* 4. miesto MČR 2007 časovka U 23
* 2. miesto KTK 2008 15px
* 2. miesto Vysočina 2008 15px
* 1. miesto MČR časovka dvojíc 2008 15px (s Rostislavom Krotkým)

## Externé odkazy
*AC Sparta Praha cycling

Kategória:Českí cyklisti
Rostislav Krotký

**Rostislav Krotký** (* 19. október 1976) je český profesionálny cyklista, ktorý preteká za tímy AC Sparta Praha cycling a Vysočina Cycling. Cyklistike sa venuje od svojich 16 rokov. Okrem nej má rád bežecké lyžovanie.

V roku 2012 založil cyklistický tím Vysočina Cycling.

## Bývalé tímy
* TJ Třebíč 
* Spartak Jihlava
* A JE TO Třebíč
* Favorit Brno 
* ACS Dukla Praha 
* Jogi Ostrava
* Dukla Liberec

## Najväčšie úspechy

* *1. miesto* MČR cestné preteky U23 – neoficiálne (nevyhlasovalo sa) 1998 15px|alt=Zlatá medaile 
* *32. miesto* ME cestné preteky U23 1998
* *celkový víťaz* Českého pohára 2004 15px  
* *celkový víťaz* Českého pohára 2005 15px 
* *14. miesto* FBD Insurance Rás Írsko 2005
* *13. miesto* Idea Mazovia Tour Poľsko 2005
* *12. miesto* Praha-Karlovy Vary-Praha (1.2) 2007
* *6. miesto* Grand prix KOOPERATIVA 2008
* *1. miesto* Košice-Tatry-Košice 2008 15px 
* *3. miesto* Vysočina 2008 15px
* *3. miesto* Veľká cena Bradla 2008 15px
* *1. miesto* Tour of Szeklerland - 1. etapa 2008 15px 
* *1. miesto* šprintérska súťaž Tour of Szeklerland 2008 15px 
* *1. miesto* MČR časovka dvojíc 2008 15px (s Tomášom Okrouhlickým)
* *5. miesto* Bratislava-Bradlo (2.2) 2009
* *7. miesto* Tour of Hainan – 8. etapa (2.HC) 2009
* *20. miesto* Ringerike GP (2.2) 2010
* *6. miesto* Okolo Slovenska – 6. etapa (2.2) 2010
* *6. miesto* Jurmala GP (1.2) 2011
* *5. miesto* Okolo Slovenska – 7. etapa (2.2) 2011
* *19. miesto* An Post Rás (2.2) 2012

## Vysočina Cycling
náhľad|vpravo|Šéf Vysočina Cycling

Rostislav Krotký založil v roku 2012 cyklistický tím Vysočina Cycling. Je jeho zakladateľ a taktiež jazdec popri pôsobení v tíme AC Sparta Praha cycling. Projekt Vysočina Cycling je zameraný na podporu výkonnostnej cyklistiky na Vysočine a to predovšetkým cyklistiky cestnej, ale nie iba.

V tíme sú jazdci rôznych vekových kategórií: starší, mladší i kadeti (mládež). Okrem Krotkého za tím preteká taktiež jeho tímový kolega z AC Sparta Praha cycling Martin Hunal. Ďalšie mená: Jaroslav Sláma, Lukáš Tomášek, Tomáš Poslušný,...

Medzi úspechy tímu patrí 2. miesto 5. etapy medzinárodných cyklistických etapových pretekov mužov Vysočina, ktoré získal Martin Hunal a 2. miesto celkovo vrcharská súťaž Rostislav Krotký.

## Vzdelanie

Okrem profesionálnej cyklistiky sa Krotký venuje programovaniu. Vyštudoval VUT Brno, Fakulta elektrotechniky a informatiky v odbore Kybernetika, automatizácia a meranie – Ing.

## Fotogalerie

File:Rostislav Krotky 2.jpg
File:Rostislav Krotky 5.jpg
File:Rostislav Krotky 6.jpg
File:Rostislav Krotky 7.jpg
File:AC Sparta Praha Cycling 11.jpg|Krotký (vpravo) s tímovými kolegami


## Externé odkazy
*AC Sparta Praha cycling
*Vysočina Cycling
*Mezinárodní závod Vysočina

Kategória:Českí cyklisti
Tomka (priezvisko)

**Tomka** je slovenské priezvisko odvodené od mena Tomáš. Najčastejšie je (s výrazným odstupom) v obci Podhradie (okres Martin), potom v Handlovej, Martine a v Topoľčanoch.

## Známi nositelia
Pozri v článku Tomka.

## Pozri aj
* Thomka (priezvisko)
* Tomko (priezvisko)
* Tomek (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Jiří Nesveda

**Jiří Nesveda** (* 14. máj 1985) je český profesionálny cyklista, ktorý preteká za tím AC Sparta Praha cycling.

## Bývalé tímy
* ZČE Plzeň

## Najväčšie úspechy
* *1. miesto* MČR juniorov dráha - 1 km 15px
* *celkový víťaz* GIANT LIGY 2006 15px
* *celkový víťaz* GIANT LIGY 2007 15px

## Externé odkazy
*AC Sparta Praha cycling
* Jiří Nesveda na stránke procyclingstats.com 

Kategória:Českí cyklisti
Kallirhoé (dcéra Achelóa)

**Kallirhoé** alebo **Kallirhoa** (starogr. *Καλλιρρόη* – *Kallirhoé*, ) je v gréckej mytológii dcéra riečneho boha Achelóa, druhá manželka hrdinu Alkmaióna.

Kallirhoé bola druhou manželkou Alkmaióna z  Argu, účastníka vojny epigonov proti Tébam, v ktorej pomstili smrť svojich otcov z predošlej neúspešnej vojenskej výpravy. Keď sa Alkmaión dozvedel, že jeho matku Erifylu podplatili Tébania náhrdelníkom tébskej kráľovnej Harmonie, aby otca Amfiaraa poslala do vojny a on kvôli nej v boji zomrel, matku za túto zradu zavraždil. Umierajúca matka ho ešte stihla prekliať so slovami, aby mu žiadna zem neposkytla útočište. Prenasledovaný bohyňami pomsty Erínyami sa Alkmaión rozlúčil s manželkou Arsinou a odišiel z Argu do Delfskej veštiarne k Pýtii po radu, ako sa kliatby zbaviť. Tá mu poradila, aby sa usadil v zemi, ktorá v čase vyslovenia kliatby ešte neexistovala. 

Po dlhom putovaní takú zem našiel. Bola vytvorená nánosmi piesku rieky boha Achelóa. Boh rieky ho následne očistil od viny a dal mu za manželku svoju dcéru Kallirhou. Manželia potom žili šťastne a narodili sa im dvaja synovia. Toto šťastie však netrvalo dlho, lebo Alkmaión sa rozhodol zmocniť náhrdelníka Harmióny, ktorý v tom čase patril Fégeovi, otcovi jeho bývalej manželky. Keď potom Alkmaión prišiel do Psófidy, mesta v Arkádii, kde Fégeus vládol, vyšlo najavo, že  Arsinou opustil a znova sa oženil, Fégeus sa po tejto správe tak rozhorčil, že naviedol svojim synov Pronoa a Agénora, aby ho zavraždili. 

Kallirhoé sa o smrti manžela onedlho dozvedela a rozhodla sa ho okamžite pomstiť. V modlitbách prosila najvyššieho boha Dia, aby jej maličkých synov Akarnana a Amfotera premenil na dospelých mužov a Zeus jej prosbe vyhovel a počas jedinej noci deti vyrástli na statných mládencov. Tí následne odišli do Arkádie, kde Fégea a jeho dvoch synov zabili.

## Referencie a bibliografia


Kategória:Postavy gréckej mytológie
Premenenie Pána

thumb|right|Premenenie Pána (Novgorodská ikona z 15. stor.)
**Premenenie Pána** alebo **Sväté premenenie nášho Pána, Boha a Spasiteľa Ježiša Krista** (gr. Μεταμόρφωσις του Κυρίου και Θεού και Σωτήρος ημών Ιησού Χριστού, csl. Преображенїе Господа Бога и Спаса нашего Іисуса Христа) je jedným z dvanástich veľkých sviatkov v gréckokatolíckej a pravoslávnej cirkvi, v rímskokatolíckej cirkvi je tiež jedným z významných sviatkov cirkevného roka. Slávi sa 6. augusta. Zmienky o slávení tohto sviatku existujú už od 4. storočia.

Sviatok pripomína Ježišovo premenenie na vrchu Tábor pred apoštolmi Petrom, Jakubom a Jánom. Udalosť zachytávajú všetci evanjelisti okrem Jána (Mt 17,1–6; Mk 9,1–8; Lk 9,28–36). Toto premenenie bolo predobrazom Vzkriesenia Ježiša Krista a zároveň zjavením jeho božskej slávy a krásy, bolo predchuťou nášho budúceho videnia Boha, našej účasti na božskej prirodzenosti.

## Sviatok v byzantskom obrade
V byzantskom obrade má Premenenie Pána jeden deň predsviatku (5. augusta), a obdobie posviatku, ktoré sa uzatvára 13. augusta. Špecifikom je, že sviatok pripadá do obdobia Uspenského pôstu (Spasivky). Podľa tradičných predpisov (dnes dobrovoľných) je v deň sviatku je dovolené jesť rybu. V tento deň sa tradične koná posvätenie hrozna, resp. posvätenie ovocia.

Bohoslužobné texty sviatku sú dielami sv. Kozmu Majumského a sv. Jána Damaského. Spájajú udalosť Premenenia s utrpením a vzkriesením Ježiša Krista. 

Tropár sviatku: *Premenil si sa na hore, Kriste Bože, * a ukázal si učeníkom svoju slávu, * nakoľko toho boli schopní. * Nech aj nám hriešnym svieti tvoje svetlo * na príhovor Bohorodičky. ** Sláva tebe, Darca svetla.*

## Zdroje
* Manel NIN: Urobil si znova slávnou ľudskú prirodzenosť, ktorá sa zatemnila v Adamovi - sviatok Premenenia Pána (Preobraženija) v byzantskom obrade
* Andrej ŠKOVIERA: Uspenský pôst (Spasivka)
* Minea 6. augusta - Premenenie Pána (Preobraženije) - texty na večiereň

Kategória:Gréckokatolícka cirkev
Kategória:Liturgický rok
Kategória:Kresťanské sviatky
Šnupací tabak

thumb|Šnupací tabak
**Šnupací tabak,** šňupavý tabak, alebo **snuff** je zmes pomletých tabakových listov jedného alebo viacerých druhov, často s prímesou aromatických látok, ktorá sa užíva vdychovaním nosom. Rovnako ako ostatné tabakové výrobky obsahuje aj šnupací tabak návykovú látku nikotín, ktorá sa do tela vstrebáva cez nosnú sliznicu a zaručuje rýchly nástup efektov nikotínu. Tradične sa vdychuje štipka tabaku z pomedzi palca a ukazováka, z chrbátu ruky, alebo sa využíva metóda "boxcar" - z nechtu palca obaleného ukazovákom.

Tabaky bývajú často ochutené. Populárne príchute sú najmä bergamot, plod Marhule obyčajnej, mentol a Eukalyptus, Whisky a iné liehoviny, ovocia, kvety a byliny. Šňupacie tabaky sú dostupné s rôznymi stupňami mletia tabaku, vlhkosti (obsahu vody alebo oleja), vyrobené z rôznych druhov tabaku a postup ich výroby je rozdielny medzi výrobcami.

V Európe je šnupací tabak známy od 17. storočia. Do Európy sa dostal z Ameriky, najmä Brazílie.

Medzi najväčších výrobcov patria v súčasnosti spoločnosti Bernard Schnupftabak (zal. 1733), Wilsons of Sharrow (zal. 1737), Gawith Hoggarth a Pöschl.

Výroba šňupacieho tabaku začína pomletím tabakových listov na prach alebo malé častice v mlynoch. Táto "múka" sa zmieša s vodou alebo pri germánskych tabakoch najčastejšie s parafínovým olejom, dodá sa mu príchuť a zvýši sa jeho zásaditosť vo väčšine prípadov sódou alebo uhličitanom draselným. Toto zaistí prísun nikotínu do tela.

## História
Prví známi výrobcovia šňupacieho tabaku boli kmene v Brazílii.

V roku 1493 na druhej výprave Krištofa Kolumba do Nového sveta videl Ramón Pané v Karibiku kmene užívajúce šňupací tabak a priniesol ho do Španielska.

## Referencie

## Iné projekty

Kategória:Tabak
Acetoctan etylový

**Acetoctan etylový** (iné názvy: **etylester kyseliny acetoctovej**, **etylester kyseliny 3-oxobutánovej**) je bezfarebná kvapalina, ktorá je významným medziproduktom viacerých organických syntéz. Tvorí ju zmes ketoformy (CH3COCH2COOC2H5; 91,6%) a enolformy (CH3C(OH)=CHCOOC2H5; zvyšok):

450px
Enolforma \rightleftharpoons Ketoforma

## Výroba
Laboratórne vzniká Claisenovou reakciou:

400px

Priemyselne sa vyrába adíciou etanolu na diketén:

400px

## Využitie
Významný medziprodukt, výroba farbív, liečiv a ďalšie.

## Vlastnosti
* zápach: ovocný
* teplota varu: 181 °C

## Pozri aj

* tautoméria

## Zdroj
* 

Kategória:Organické zlúčeniny
Kategória:Etylestery
Medzinárodné letisko Inčchon

**Medzinárodné letisko Inčchon** (), (IATA: **ICN**, ICAO: **RKSI**) je najväčšie letisko v Južnej Kórei, hlavné letisko Soulu a jeho oblasti a jedno z najväčších a najrušnejších letísk na svete. Od spoločnosti Airports Council International je už letisko sedem rokov (2005 – 2012) ocenené za najlepšie letisko po celom svete. Letisko má vlastné golfové ihrisko, kúpele, súkromné spálne, klzisko, kasíno, vnútorné záhrady a Múzeum kórejskej kultúry. Odbavenie po prílete trvá 12 minút a odbavenie pri odlete trvá 16 minút, čo je vysoko nad štandardmi, ktoré trvajú 45–60 minút. 

Nachádza sa 48 km západne od Soulu, ktorý je hlavným a najväčším mestom Južnej Kórey. Letisko slúži ako hlavné letisko pre spoločnosti Korean Air, Asiana Airlines a Polar Air Cargo. Je hlavným letiskom pre medzinárodnú civilnú leteckú a nákladnú dopravu vo východnej Ázii. Medzinárodné letisko Inčchon je v súčasnosti ôsme najrušnejšie letisko v počte odbavených cestujúcich v Ázii, štvrté najrušnejšie letisko v nákladnej doprave a v roku 2010 bolo ôsme najrušnejšie letisko na svete.

## Iné projekty

## Zdroj

Kategória:Letiská v Južnej Kórei
Kategória:Doprava v Soule
Old Firehand

**Old Firehand** môže byť:
*postava Karla Maya, pozri Old Firehand (postava)
*poviedka Karla Maya z roku 1875, pozri Old Firehand (poviedka)
*film z roku 1966, pozri Old Firehand (film)
Amykos

**Amykos** (starogr. *Ἄμυκος* – *Amykos*, ) môže byť:
*v gréckej mytológii:
** kráľ Bebrykov v Bithýnii, pozri Amykos (syn Poseidóna)
** syn obra Talóa, pozri Amykos (syn Talóa)
** syn trójskeho kráľa Priama, pozri Amykos (syn Priama)
** Kentaur, účastník svadby lapithského kráľa Peirithoa, pozri Amykos (Kentaur)
** trójsky veštec, pozri Amykos (veštec)
* grécky maliar z piateho storočia pred Kr., pozri Amykos (maliar)

## Pozri aj
* Amycus
Acetofenón

**Acetofenón** (iné názvy: acetylbenzén,fenylmetylketón) je bezfarebná kvapalina so vzorcom C6H5COCH3.

## Vlastnosti
* príjemná vôňa
* teplota varu: 202 °C
* teplota tuhnutia: pod 20 °C
* mierne anestetikum

## Výroba
Acetylácia benzénu acetylchloridom (katalyzátor chlorid hlinitý):

400px

## Využitie
Acetofenón sa používa ako fotosenzibilizátor, katalyzátor polymerizácie alkénov, vo farmaceutickej a kozmetickej výrobe.

## Zdroj
* 

Kategória:Ketóny
Amycus

**Amycus** môže byť:
* latinsky Amykos, pozri Amykos
* planétka, pozri 55576 Amycus
* kráter mesiaca Dione, satelita planéty Saturn, pozri Amycus (kráter)
* rod pavúkov, pozri Amycus (rod)
* postava z knihy Harry Potter od britskej spisovateľky J. K. Rowlingovej, pozri Amycus Kragge
Winnetou

**Winnetou** alebo **Vinnetou**  môže byť:
* postava Karla Maya, synonymum: Vinetu, pozri Winnetou (postava)
* troj- resp. štvordielny román Karla Maya, pozri Winnetou (román)

**Vinnetou** môže byť aj:
* séria filmov zo 60. rokov, pozri Vinnetou I., Vinnetou II. - Červený gentleman a Vinnetou III. - Posledný výstrel
* televízny seriál z roku 1980, pozri Vinnetou (seriál z roku 1980)

**Winnetou** môže byť aj:
* trojdielny film/seriál z roku 2016, pozri Winnetou (film)
* poviedka Karla Maya z roku 1878 (dlhý tvar názvu je: *Winnetou - Eine Reiseerinnerung von Karl May*), pozri Winnetou (1878)

## Poznámka
Tvar *Vinnetou* je 1. český tvar, 2. tvar používaný vo väčšine slovenských názvoch filmových a televíznych diel okrem toho z roku 2016, 3. tvar používaný v niektorých slovenských prekladoch kníh. Tvar *Winnetou* sa používa v ostatných prípadoch, pričom ale najnovšie slovenské preklady kníh (napr. z roku 2019) používajú tvar *Vinetu*. Pozri aj článok Karl May.
Teofil Kwiatkowski

[thumb|''Chopinova polonéza'', [Národné múzeum (Poznaň)|Národné múzeum]]
thumb|''Avignon'', 1850
**Teofil Antoni Jaxa Kwiatkowski** (* 21. február 1809, Pułtusk, Poľsko† 14. august 1891, Avallon, Francúzsko) bol poľský maliar obdobia romantizmu.

## Životopis
V rokoch 182530 študoval u Antoniego Brodowského a Antoniho Blanka vo Varšave. Zúčastnil sa Novembrového povstania a po jeho potlačení odišiel do emigrácie do Francúzska. S touto krajinou zostal spojený celý život. Najskôr býval v Avignone a potom sa presťahoval do Paríža, kde pokračoval v štúdiu maliarstva u Leona Cognieta. Na jeho tvorbu mali veľký vplyv Ary Scheffer, Ingres, Couture a Delacroix. Priatelil sa s Mickiewiczom a Chopinom, ktorého mal v osobitnej obľube a maľoval fantazijné ilustračné obrázky k jeho múzickým dielam. Tvoril pastely, akvarely i miniatúry. Maľoval francúzsku krajinu, portréty i alegorické výjavy. Na jeho obrazoch je zrejmý cit pre farbu.

## Hlavné diela
* *Rozbitkowie* (1846)
* *Chopinova polonéza – ples v Hoteli Lambert v Paríži* (18491860 niekoľko verzií), Poznaň)
* *Posledné chvíle Chopina* (1850)
* *Chopin u klavíru* (asi 1847)
* *Zábava poľských roľníkov* (1861)
* portréty Chopina a ďalších poľských emigrantov vo Francúzsku

## Literatúra
* Aleksandra Melbechowska-Luty. *Teofil Kwiatkowski (1809—1891)*. Wrocław-Warszawa-Kraków: Instytut Sztuki Polskiej Akademii Nauk, Zakład Narodowy imienia Ossolińskich, 1966.
* Maria Grońska. *Teofil Kwiatkowski (1809—1891). W stulecie śmierci. Wystawa monograficzna ze zbiorów polskich*. Warszawa, Towarzystwo im. Fryderyka Chopina, 1991

## Iné projekty

## Externé odkazy
* Obrazy Teofila Kwiatkowského

## Zdroj

Kategória:Poľskí maliari
Kategória:Maliari romantizmu
Kozmické centrum Satiša Dhawana

thumb|Pohľad na kozmodróm v roku 2021
thumb|Mapa kozmodrómu

**Kozmické centrum Satiša Dhawana**, predtým nazývané **Sriharikota High Altitude Range**, alebo jednoducho **kozmodróm Šríharikota**, je indický kozmodróm, ktorý sa nachádza v indickom štáte Ándhrapradéš na ostrove Šríharikota na pobreží Bengálskeho zálivu. V súčasnosti ide o jediný indický kozmodróm a štartujú (resp. štartovali) z neho nosné rakety SLV, ASLV, PSLV, GSLV a LVM 3.

Ostrov Šríharikota sa nachádza asi  od sídla indickej kozmickej agentúry Indian Space Research Organization (ISRO) v Bangalúre. Od roku 1971 slúžil ako raketová strelnica na vypúšťanie suborbitálnych sondážnych rakiet, výstavba samotného kozmodrómu sa začala v roku 1974. 10. augusta 1979 z neho prebehol prvý indický pokus o vypustenie vlastného satelitu, nosná raketa SLV sa však zrútila krátko po štarte do mora. K prvému úspešnému orbitálnemu štartu došlo 18. júla 1980 a raketa SLV pri ňom vyniesla prvý indický satelit Rohini. 

Postupne sa kozmodróm rozširoval a v súčasnosti sa na ňom nachádzajú dve kompletné štartovacie rampy, tretia je vo výstavbe. V roku 2002 bol kozmodróm premenovaný na počesť Satiša Dhawana, jedného z hlavných pionierov indickej kozmonautiky. 23. februára 2004 došlo v budove výrobného závodu na tuhé pohonné látky, ktorý je súčasťou kozmodrómu, k výbuchu, pri ktorom zahynulo 6 pracovníkov kozmodrómu. Dňa 22. októbra 2008 odtiaľto odštartovala prvá indická sonda Čandraján 1 k Mesiacu. Štart aj misia bola úspešná. Dňa 22. júla 2019 odtiaľto odštartovala druhá indická mesačná sonda Čandraján 2.

## Externé odkazy
* Oficiálna stránka 

Kategória:Kozmodrómy
Kategória:Kozmonautika v Indii
Svetová liga

**Svetová liga** môže byť:
* svetová volejbalová súťaž mužov, pozri Svetová liga vo volejbale
* svetová vodnopólová súťaž, pozri Svetová liga vo vodnom póle
* svetová súťaž v pozemnom hokeji, pozri Svetová liga v pozemnom hokeji

## Pozri aj
* Európska liga
Twenty-five Year Award

**Twenty-five Year Award** je cena Amerického inštitútu architektov (*The American Institute of Architects*), udeľovaná projektom dokončeným pred 25 až 35 rokmi. Podmienkou je, aby architekt projektu mal v čase vzniku stavby pracovnú licenciu na území Spojených štátov amerických.

## Nositelia

|}

## Externé odkazy
* Twenty-five Year Award na aia.org 

## Zdroj

Kategória:Ceny za architektúru
Vana Tallinn

**Vana Tallinn** je tradičný estónsky silný alkoholický nápoj, likér. Má tmavohnedú farbu, je priehľadný a má redšiu konzistenciu. Je výrazne sladký a korenený, základná rumová príchuť je dotváraná rôznymi prírodnými zložkami (okrem iného citrusovými silicami, škoricou a vanilkou). Obsah alkoholu je na stredoeurópske pomery nezvykle vysoký – vyrába sa vo variantoch 40 %, 45 % a 50 %. V súčasnosti produkuje estónsky výrobca Liviko aj krémový variant likéru, tzv. **Vana Tallinn Kooreliköör** () s obsahom alkoholu 16 % s príchuťami smotana a čokoláda. Podľa oficiálnych  vyjadrení liehovaru je v západoeurópskych krajinách najžiadanejšou práve základný variant likéru s obsahom alkoholu 40 %.

Vďaka svojej jedinečnosti sa likér „Vana Tallinn“ stal svetoznámym symbolom nielen estónskeho hlavného mesta Tallinn, ale aj celého Estónska a je jedným z najvýznamnejších exportných artiklov Estónska. 

## Názov
Názov likéru „Starý Tallinn“ () priamo odkazuje na miesto svojho vzniku, na estónske hlavné mesto Tallinn. Vana Tallinn je zároveň aj označenie historického centra mesta.

## Dejiny
Likér Vana Tallinn vznikol v septembri 1960 v tallinnskom liehovare Liviko. Za jeho vznikom stoja zamestnanci výskumu Bernhard Jurno, Jan Sijmo a Ilse Maarová. Postupnými experimentami sa snažili vyvinúť likér príjemnej chuti. Základom sa stal jamajský rum, vanilka, a silice citrusových plodov. Presná receptúra je prísne stráženým tajomstvom. Bolo vyrobených takmer 100 miliónov fliaš tohoto likéru. V časoch Sovietskeho zväzu sa likér do Ruska oficiálne vôbec nedovážal a celá produkcia sa spotrebovala v Estónsku. Až po rozpade ZSSR, v 90.tych rokoch 20. storočia sa likér začal dovážať do Ruska a v súčasnosti predstavuje pre estónskeho výrobcu najväčšie zahraničné odbytisko. Zahraničný export prekročil domácu spotrebu likéru prvýkrát v roku 2005.

## Použitie
Najčastejšie sa likér pije samostatne, zväčša chladený a s ľadom. Zvykne sa pridávať aj do kávy. V ostatných rokoch vzniká aj veľké množstvo miešaných nápojov, v ktorých sa likér používa. Najlepšie vynikne v koktailoch s vermutom, šumivým vínom a nesladenými džúsmi.

## Ocenenia
Podľa oficiálnej stránky výrobcu, firmy Liviko, je likér držiteľom týchto ocenení:
* „Estónsky najlepší alkoholický nápoj 2011“ (produkt „*Vana Tallinn Heritage*“)
* „International Spirits Competition 2010“ – zlatá medaila
* The International Wine and Spirit Competition 2010 – zlatá medaila
* „Uznávaná chuť 2009“ (ocenenie Estónskej poľnohospodárskej obchodnej komory)
* „Estonian Spirit Challenge 2007“ – zlatá medaila
* „The International Wine and Spirit Competition 2006“ – strieborná medaila
* „Estonian Spirit Challenge 2006“
* „Uznávaná chuť 2005“ (ocenenie Estónskej poľnohospodárskej obchodnej komory)
* „Estónsky produkt s najlepším exportným potenciálom 2000“

## Referencie

## Iné projekty

## Externé odkazy
*  Stránka nápoja Vana Tallinn 
*  Oficiálna stránka výrobcu 

Kategória:Alkoholické nápoje
Kategória:Vzniklo v 1960
Jevgenij Markovič Iršai

**Jevgenij Iršai/Евгений Иршаи** (* 15. január 1951, Petrohrad, Rusko) je slovenský hudobný skladateľ ruského pôvodu. Narodil sa v Petrohrade (vtedajší Leningrad) a obaja jeho rodičia boli profesionálni hudobníci. Otec  pôsobil ako huslista v Mariinskom divadle, matka bola padagogička klavíra na špeciálnej strednej hudobnej škole pre mimoriadne talentované deti, ktorú ukončil aj Jevgenij Iršai.

## Život a kariéra
Iršai ukončil štúdium v roku 1969 na Špeciálnej hudobnej škole a v štúdiu ďalej pokračoval na Leningradskom Konzervatóriu Rimského Korsakova, kde študoval kompozíciu u A. A. Tchernova a V. Uspenskeho (1975) a klavír u P. A. Serebriakova (1978).

V roku 1991 Iršai emigroval na Slovensko, kde žije doteraz. V súčasnosti pôsobí na Vysokej škole múzických umení ako profesor kompozície a vedúci katedry skladby a dirigovania.

Iršaiove diela pravidelne znejú na slovenských a svetových pódiách. Komponuje aj na objednávku prominentných interpretov ako Sergej Roldugin (violončelo), Aleksander Gabryš (kontrabas), Milan Paľa (husle), Jozef Lupták (violončelo), Pavol Brešlik (tenor), Ján Kalinowski (violončelo), Marek Szlezer (klavír) a dirigentov (Peter Gribanov, Aleksander CHernushenko, Mark Kadin, Mario Košik, Viktoria Žaďko.

## Ocenenia
* Cena Jána Levoslava Bellu za trio Hard-Shabes (2000, SK)
* Cena Dezidera Zadora za kompozíciu Sonata del grato (2008, UA)

Kategória:Slovenskí hudobní skladatelia
Kategória:Laureáti Ceny Jána Levoslava Bellu
Laurits Andersen Ring

**Laurits Andersen Ring**, narodený ako **Laurits Andersen**, (* 15. august 1854, Ring, Dánsko - † 10. september 1933, Sankt Jørgensbjerg Sogn) bol jeden z popredných maliarov dánskeho symbolizmu.

Vyrastal v skromných pomeroch na malej farme. Ako maliar sa nikdy nedištancoval od svojho skromného pôvodu, ale túto skutočnosť urobil dominantnou témou svojej tvorby. Hlavnou témou jeho obrazov bol život na vidieku a vidiecka krajina. Krátko študoval na Akadémii výtvarných umení v Kodani, ale nikdy ju neukončil.

25. júla 1896 sa oženil s maliarkou Sigrid Kahlerovou, dcérou keramikára Hermana Kahlera.

## Iné projekty

## Zdroj
* 

Kategória:Dánski maliari
Kategória:Narodenia v 1854
Kategória:Úmrtia v 1933
Vestfjorden

[náhľad|Vestfjorde medzi [Lofoty|Lofotami na západe a pevninou na východe]]
**Vestfjorden** je nórsky fjord. S dĺžkou 255 km ide o najmohutnejší fjord. Nachádza sa medzi súostrovím Lofoty a severozápadným pobrežím Nórska. Pobrežie je horizontálne veľmi členité, so skalnatým povrchom.

Fjord je známy aj lovom tresky, ktorá sa tu loví už od stredoveku. V súčasnosti tu počas zimy migrujú kosatky, ktoré sa stali turistickou atrakciou.

## Referencie

Kategória:Fjordy Nórska
Bering Glacier

náhľad|Beringov ľadovec, september 2002
**Bering Glacier** (-po anglicky) alebo **Beringov ľadovec** je najdlhší vysokohorský ľadovec na Zemi. Je dlhý 170 km. Nachádza sa v Aljaške vo Vrchoch svätého Eliáša, kde zlieza z vrchu Mount Logan k brehu ostrova Kayak. Je pomenovaný podľa dánskeho moreplavca Vitusa Beringa.

Je súčasťou národného parku Wrangell–St. Elias National Park and Preserve.
## Pozri aj

## Referencie

Kategória:Ľadovce v USA
Kategória:Geografia Aljašky
Kategória:Eponymické termíny v geografii
Koktail

thumb|Koktail v koktailovom pohári
**Koktail** alebo **kokteil** je nápoj vytvorený zmiešaním niekoľkých alkoholických či nealkoholických nápojových surovín. 

Miešaním koktailov sa zaoberajú barmani, ktorí často predvádzajú divákom akrobaciu pohybov s pohármi, fľašami s nápojmi, lyžicami naplnenými ovocím alebo ľadom či inými prísadami a surovinami. Na miešanie koktailov sa používa šejker, čo je zväčša kovová nádoba s veľkosťou pohára, do ktorej sa suroviny nalejú, šejker sa priklopí pohárom a zmes sa trasením zmieša. Zo šejkru sa koktail naleje do pohára.

Medzi najznámejšie alkoholické koktaily patria Bloody Mary, Mojito, Piña Colada, Daiquiri.

Medzi najobľúbenejšie nealkoholické koktaily patria nápoje vyrábané z mlieka. Tie bývajú dochutené ďalšími pochutinami ako je vanilka, mixované ovocie, kakao, káva, ovocné výťažky a esencie, smotana, orechy a podobne. 

## Literatúra
* CRHA, Ivan. *Dědeček na scestí a 333 dalších míchaných nápojů*. Praha: Levné knihy KMa, 2001. ISBN 80-7309-043-0.
* DUNAJOVÁ, Marta. *Tajomstvá miešaných nápojov*. Kežmarok: ViViT, 2001. ISBN 80-88903-27-0.
* GUHA, Alexandr. *Pravé české míchačky: magické oko, mozek, utopený komunista a další kutilské koktejly*. Praha: UK media, 2010. .
* HAMILTON, Andy. *Chlast za hubičku*. Praha: Levné knihy, 2012. .

## Iné projekty

## Externé odkazy
* Jak se co dělá - Koktejly
Glajcha

**Glajcha** môže znamenať: 
*dovedenie hrubej stavby do úrovne strechy, zarovnanie muriva, pozri murárska glajcha
*vztýčenie krovu na stavbe pred položením krytiny, pozri tesárska glajcha
*v súvislosti s predošlými dvoma významami: 
**stromček alebo veniec, pripevnený na múr alebo krov, pozri glajcha (výzdoba)
**pohostenie, ktoré podáva stavebník tým, čo na stavbe pracujú, pozri glajcha (hostina) 
*v prenesenom význame hrubé dokončenie pracovnej úlohy

## Literatúra
* Frolec, V., Vařeka, J.: *Lidová architektura*. SNTL (Nakladatelství technické literatury, n.p., ako spoločné vydanie s n.p. Alfa, Vydavateľstvo technickej a ekonomickej literatúry), Praha 1983.
Crater Lake (Oregon)

náhľad|Kráterové jazero
**Crater Lake** (-po anglicky) alebo **Kráterové jazero** je kráterové jazero v USA v Oregone. Je hlavnou súčasťou národného parku Crater Lake National Park. Hladina sa nachádza vo výške ~ 

S hĺbkou  je 8. najhlbšie jazero na Zemi. Jeho priemer je cca 10 km, plocha . Voda v jazere je čistá a má tmavomodrú farbu, jazero plní roztopený sneh a zrážky. Vzniklo približne pred 7 700 (± 150) rokmi pri výbuchu sopky Mount Mazama.

## Referencie

## Iné projekty

Kategória:Sopečné jazerá
Kategória:Jazerá v USA
Gymnázium Kráľovský Chlmec

**Gymnázium Kráľovský Chlmec** (*maď. Királyhelmeci Gimnázium*) je gymnázium poskytujúce štúdium v slovenskom a maďarskom jazyku v meste Kráľovský Chlmec na Horešskej ulici. Škola je jednou z najstarších a kľúčových vzdelávacích inštitúcií v regióne.

## História
Miestna správna komisia v Kráľovskom Chlmci dňa 26. júna 1948 požiadala zbor povereníkov o povolenie otvorenia Gymnázia a Hospodárskej školy v meste. Výuka na gymnáziu začala 1. septembra 1948. Prvým riaditeľom školy sa stal Jozef Mastiliak. V školskom roku 1948/49 mala škola iba jednu triedu s počtom 30 žiakov. Postupne sa však rozširovala a v školskom roku 1951/52 mala už štyri ročníky so štyrmi triedami. Od 1. septembra 1949 sa riaditeľom stal Gejza Dókus.

Vo februári 1952 sa škola z priestorových dôvodov presťahovala do kaštieľa v Pribeníku. 1. septembra 1953 bolo gymnázium zrušené a vznikla jedenásťročná stredná škola. V tomto roku bola otvorená i jedenásťročná stredná škola s vyučovacím jazykom maďarským. Prvou riaditeľkou sa stala Irena Zoldánová. Od školského roku 1960/61 bol novým riaditeľom Bartolomej Tolvaj a škola dostala názov Dvanásťročná stredná škola s vyučovacím jazykom maďarským.

1. septembra 1961 bola zriadená Všeobecno vzdelávacia škola, pričom riaditeľom školy sa stal Jozef Račko.

V školskom roku 1970/71 boli vytvorené prvé triedy terajšieho gymnázia. Nakoľko však budova školy bola pre tieto účely nevhodná, rozhodlo sa o výstavbe novej.

V októbri 1979 bol položený základný kameň pre novú školskú budovu. Od septembra 1976 pôsobil ako riaditeľ školy Ladislav Lénárt, po smrti ktorého bol r. 1984 poverený vedením školy Ladislav Totkovič a od 1. septembra 1981 sa riaditeľom stáva RNDr. Eugen Mikláš. Nová budova školy bola odovzdaná do užívania v roku 1989. Školským rokom 1990/91 sa novou riaditeľkou školy stáva RNDr. Mária Ténaiová. Od školského roku 1995/96 začalo činnosť osemročné gymnázium.

## Súčasnosť
V súčasnosti poskytuje Gymnázium Kráľovský Chlmec možnosť štúdia v štvorročnej alebo osemročnej podobe na oddeleniach s vyučovacím jazykom slovenským a maďarským.
V rokoch 2011 – 2012 prešla budova školy kompletnou rekonštrukciou. 
13 – 16. augusta 2012 škola hostila 5. Majstrovstvá Európy v shuttlecock-u.

## Externé odkazy
*  webstránka gymnázia Kráľovský Chlmec

Kategória:Gymnáziá na Slovensku
Kategória:Kráľovský Chlmec
Kategória:Školy v okrese Trebišov
Acetonémia

**Acetonémia** () môže byť:
*v medicíne prítomnosť acetónu v krvi, pozri acetonémia (symptóm)
*vo veterinárnom lekárstve ochorenie zvierat, pozri acetonémia (choroba zvierat)
Acetonémia (symptóm)

**Acetonémia** () je prítomnosť acetónu v krvi. Acetón v ľudskom tele za normálnych okolností vzniká v stopových množstvách pri štiepení tukov neenzýmovou dekarboxyláciou kyseliny acetoctovej (CH3COCH2COOH).

Fyziologická hladina acetónu v krvnej plazme sa pohybuje v hodnotách 10-30 μmol.l-1. Zvyšuje sa pri dlhodobom hladovaní alebo ťažkej fyzickej námahe, typický je vzostup hladiny u pacientov s dekompenzovaným diabetes mellitus.

## Zdroje
* 
* 

Kategória:Krv
Kategória:Symptómy
Acetonémia (choroba zvierat)

**Acetonémia** () je ochorenie zvierat vyvolané poruchou ich energetického metabolizmu, keď je zviera nútené získavať energiu namiesto z tukov a cukrov štiepením bielkovín. Charakteristickými príznakmi sú ketonémia (ketóny a acetón v krvi), ketonúria (ketóny a acetón v moči), acetónový zápach vydychovaného vzduchu, prípadne i mlieka. Príčinou je najčastejšie nevhodné krmivo, stav sa lieči jeho príslušnou úpravou.

## Zdroj
* 

Kategória:Choroby zvierat
Kráterové jazero

::*Kráterové jazero je aj neoficiálny slovenský názov jazera Crater Lake, pozri [[Crater Lake (Oregon)]]*
**Kráterové jazero** je jazero, ktoré vzniklo zhromaždením zrážkovej a podzemnej vody v sopečnom kráteri alebo kaldere po skončení sopečnej činnosti . Je to druh sopečného jazera.

## Referencie

Kategória:Hydrológia
Kategória:Vulkanológia
Crater Lake

**Crater Lake** môže byť:
* jazero v Oregone v USA, pozri Crater Lake (Oregon)
* jazero v Colorade v USA, pozri Crater Lake (Colorado)
Fínska jazerná pahorkatina

náhľad|Geomorfologické členenie Fínska, niektoré provincie ďalej rozčlenené na regióny. Fínska jazerná pahorkatina (Suomenselkä) tvorí pruh v strednej časti mapy.
**Fínska jazerná pahorkatina** () je územie na západe Fínska. Takmer polovicu územia tvoria jazerá a jazierka, je ich spolu viac ako 60 000, tvoria tak najväčšie sústredenie jazier na Zemi. Územie bolo vytvorené pleistocénnym kontinentálnym ľadovcom.

Z geomorfologického hľadiska je Fínska jazerná pahorkatina súčasťou Východoeurópskej platformy. Geologicky tvorí jej podložie Baltský štít.

Najväčšie jazerá: Saimaa (), Inari (), Päijänne ().

## Referencie

Kategória:Geografia Fínska
The Expendables 2

***The Expendables 2*** je americký akčný film, ktorý režíroval Simon West a scenár napísal Richard Wenk a Sylvester Stallone na základe príbehu Kena Kaufmana, Davida Agosta a Wenka. Je pokračovaním akčného filmu Expendables: Nezničiteľní z roku 2010, pričom v hlavných úlohách sa predstavili Sylvester Stallone, Jason Statham, Jet Li, Dolph Lundgren, Chuck Norris, Randy Couture, Terry Crews, Liam Hemsworth, Jean-Claude Van Damme, Bruce Willis a Arnold Schwarzenegger.

## Obsadenie
náhľad|Obsadenie filmu
* Sylvester Stallone ako Barney Ross:
:Vodca "Expendables". Stallone trval na tom, že bude predvádzať svoje kaskadérske kúsky sám. Ignoroval pri tom rady svojho lekára, aby namiesto toho podstúpil operácie chrbtice a krku, kvôli zraneniam, ktoré sa mu stali počas natáčania predošlého filmu *The Expendables*.
* Jason Statham ako Lee Christmas
* Jet Li ako Yin Yang
* Dolph Lundgren ako Gunnar Jensen
* Chuck Norris ako Booker
* Terry Crews ako Hale Caesar
* Randy Couture ako Toll Road
* Liam Hemsworth ako Bill "The Kid" Timmons
* Jean-Claude Van Damme ako Jean Vilain
* Bruce Willis ako Mr. Church 
* Arnold Schwarzenegger ako Trench
* Scott Adkins ako Hector
* Nan Yu ako Maggie
* Amanda Ooms ako Pilar
* Charisma Carpenter ako Lacy
* Nikolette Noel ako Sophia

## Referencie

## Externé odkazy
* Oficiálna webstránka
* 
* 

## Zdroj

Kategória:Akčné filmové trilery USA
Kategória:Filmy z 2012
Kategória:Filmy Lions Gate Entertainment
Kategória:Filmy Nu Image
Kategória:Vojnové dobrodružné filmy
Kategória:Filmové pokračovania
Kategória:Filmy podľa názvu
AKB Privatbank Zürich

**AKB Privatbank Zürich AG** je švajčiarska privátna banka so sídlom v Zürichu. Od roku 2001 je stopercentnou dcérskou spoločnosťou Aargauischen Kantonalbank.

Banka bola založená v roku 1988 ako *BFZ Bankfinanz*. V roku 1992 sa ako dcérska banka spoločnosti Bank Austria premenovala najskôr na Bank Austria (Schweiz) AG, od roku 1998 na Bank Austria Creditanstalt (Schweiz) AG. V roku 2001 banku preberá Aargauische Kantonalbank, mení jej názov na AKB Privatbank Zürich AG a začleňuje ju do svojej firemnej štruktúry.

Na konci roka 2008 vykazovala banka bilančnú sumu 450,8 milióna frankov a aktíva v hodnote 1,8 miliardy švajčiarskych frankov.

## Zdroj
* 

Kategória:Organizácie založené v 1988
Kategória:Banky vo Švajčiarsku
The Royal Bank of Scotland Group

**The Royal Bank of Scotland Group plc** (skrátene **RBS Group**) je britská banková a poisťovacia holdingová spoločnosť, v ktorej britská vláda (konkrétne ministerstvo financií a hospodárstva) vlastní 82% podiel. Tento podiel je vlastnený a spravovaný prostredníctvom UK Financial Investments Limited, ktorej hlasovacie práva sú obmedzené na 75%, aby sa banka udržala na londýnskej burze. S akciami spoločnosti sa obchoduje aj na newyorskej burze. Spoločnosť má sídlo v škótskom Edinburghu. Po finančnom kolapse v roku 2009 bola krátko najväčšou spoločnosťou na svete s imaním 1,9 bilióna libier a 1,8 bilióna libier v záväzkoch.

Spoločnosť ovláda banku The Royal Bank of Scotland, ktorú založil kráľ Juraj I. v roku 1727, National Westminster Bank, ktorej počiatky siahajú do roku 1650, írsku Ulster Bank a ďalšie banky a spoločnosti.

## Zdroj
* 

Kategória:Banky v Spojenom kráľovstve
Bruegel

**Bruegel**, **Brueghel**, **Breughel** alebo **Breugel** môže byť:
* priezvisko
**Pieter Bruegel starší (1525-1569), flámsky maliar
**Pieter Brueghel mladší (1564-1638), maliar, syn Pietera Bruegela staršieho
**Jan Brueghel starší (1568-1625), maliar, syn Pietera Bruegela staršieho
**Jan Brueghel mladší (1601-1678), maliar, syn Jana Brueghela staršieho
**Ambrosius Brueghel (1617–1675), maliar, syn Jana Brueghela staršieho
**Abraham Brueghel (1631-1690), maliar, syn Jana Brueghela mladšieho
* belgické pivo, pozri Brueghel (pivo)
* ekonomický think tank, pozri Bruegel (think tank)
* asteroid, pozri 9664 Brueghel
* sídlo v Holandsku, súčasť obce Son en Breugel, pozri Breugel (sídlo)
Mesačná sonda

[right|thumb|Sonda [Surveyor 3 na povrchu Mesiaca, 1969]]

**Mesačná**, alebo **lunárna sonda** je kozmická sonda, ktorej úlohou je prieskum Mesiaca alebo jeho blízkeho okolia. Tento výskum môže byť vykonávaný krátkodobo počas blízkeho preletu okolo Mesiaca, prípadne dlhodobejšie z jeho obežnej dráhy, alebo priamo z jeho povrchu. 

Keďže Mesiac je naše najbližšie vesmírne teleso, bol prvým a najčastejším cieľom kozmických sond v počiatkoch kozmonautiky. Mnoho prvých pokusov však ani nedosiahlo Mesiac vinou zlyhania rakiet, ktoré tieto sondy vynášali. Rané sondy určené na jeho prieskum boli zväčša veľmi jednoduché a často sa potýkali s množstvom technologických problémov, pomerne rýchlo sa však vyvíjali a stávali sa stále viac komplexnejšími. Aj mimo pilotovaných kozmických výprav (program Apollo) nám poskytli (a poskytujú) o Mesiaci enormné množstvo informácii. 

## Zoznam vypustených mesačných sond
;Poznámky
# V zozname sú uvedené všetky známe pokusy o vypustenie mesačných sond, vrátane neúspešných. Nie sú tu uvedené kozmické sondy a umelé družice, ktoré síce okolo Mesiaca preleteli (kvôli gravitačnej asistencii pri úprave dráhy, prípadne iným dôvodom), ale neboli zamerané na jeho výskum.
# V stĺpci „COSPAR“ je uvedené medzinárodné označenie umelého kozmického telesa, pokiaľ sa dostalo aspoň na obežnú dráhu okolo Zeme.
# V stĺpci „Výsledok“ je kódom vyjadrená dosiahnutá miera realizácie plánovaných cieľov: *H* - žiadny z cieľov misie nebol dosiahnutý pre haváriu nosnej rakety; *N* - žiadny, alebo takmer žiadny z cieľov misie nebol splnený pre zlyhanie sondy počas translunárneho letu, pre chybnú dráhu, alebo pre neúspešné pristátie; *C* - ciele misie boli splnené iba čiastočne; - *U* - všetky, alebo aspoň hlavné ciele misie boli splnené (označenia COSPAR a názvy týchto misii sú pre väčšiu prehľadnosť označené aj hrubým písmom); *** - misia dosiaľ prebieha, prípadne hodnotenie úspešnosti nie je možné.

## Pozri aj
* História prieskumu vesmíru

## Externé odkazy

* Tentatively Identified Missions and Launch Failures
* SPACE 40: Velká encyklopedie družic a kosmických sond 


Kategória:Prieskum vesmíru
Come with Us

***Come with Us*** je štvrtý štúdiový album britskej big beatovej dvojice The Chemical Brothers vydaný dňa 28. januára 2002. Na albume sa ako hosťujúci vokalisti objavili Richard Ashcroft a Beth Ortonová. Album debutoval na 1. mieste v rebríčku UK Albums Chart a dňa 1. februára 2002 bol certifikovaný Zlatou platňou cez BPI.

## Zoznam skladieb

## Single
* „It Began in Afrika“ (2001) – 8. miesto UK
* „Star Guitar“ (2002) – 8. miesto UK
* „Come with Us“/„The Test“ (2002) – 14. miesto UK

## Pozície v rebríčkoch

## Referencie

## Zdroj

Kategória:Hudobné albumy z 2002
Kategória:Albumy The Chemical Brothers
Kategória:Albumy Virgin Records
Kategória:Albumy Astralwerks
Eyrovo jazero

náhľad|November 2011, ružové sfarbenie spôsobené riasami
**Eyrovo jazero** () je najväčšie jazero v Austrálii. Je položené v nadmorskej výške 16 m pod hladinou mora, je to najnižší bod v Austrálii. Je pomenované po E. J. Eyrovi, prvom Európanovi, ktorý ho v roku 1840 objavil.

Jazero tvorí Severné Eyrovo jazero (väčšie) a Južné Eyrovo jazero, ktoré spája úzky prieliv Goyder. Jeho rozloha sa výrazne mení a to od 9 000 po , pričom v extrémnych suchách úplne zmizne. Počas sucha tvorí jazero iba vlhká soľná panva. Je to najväčšie prechodné jazero na svete. Je plytké a bezodtokové.

Je súčasťou chránenej oblasti Lake Eyre National Park.

## Referencie

## Iné projekty

## Zdroj
* 

Kategória:Jazerá v Austrálii
Kategória:Bezodtokové jazerá
Kategória:Južná Austrália
Vavá

**Vavá**, vlastným menom **Edvaldo Izídio Neto** (* 12. november 1934, Recife, Brazília – † 19. január 2002, Rio de Janeiro) bol brazílsky futbalový reprezentant. Hrával na poste útočníka. Bol súčasťou mužstva, ktoré vyhralo majstrovstvá sveta vo futbale v rokoch 1958 a 1962.

Je považovaný za jedného z najlepších útočníkov svojej generácie. Je jedným zo štyroch hráčov, ktorý strelili gól v dvoch finále majstrovstiev sveta. Prvý dal proti Švédsku vo finále majstrovstiev sveta 1958, druhý proti Česko-Slovensku vo finále majstrovstiev sveta 1962 v Čile.

## Externé odkazy
* Vavá na BDFutbol.com

## Zdroj

Kategória:Brazílski futbalisti
Kategória:Majstri sveta vo futbale
Kategória:Osobnosti z Recife
Sony Ericsson K550i

**Sony Ericsson K550i** je mobilný telefón vyrobený spoločnosťou Sony Ericsson. Predstavený bol 6. februára 2007.

## Technické špecifikácie
* 2.0 MPx (1632 x 1224), Auto Focus, dvojitá LED dióda, aktívny kryt fotoaparátu, záznam videí v rozlíšení 176 x 144
* 2.25x digitálny zoom pri VGA rozlíšení
* Podpora GPRS a EDGE
* Internetový prehliadač WebFront
* MP3, WMA/AAC prehrávač
* konektor FastPort
* 64MB internej pamäte, rozšíriteľná pamäťovými kartami Memory Stick Micro (M2)
* FM Rádio s RDS a Track ID
*Bluetooth 2.0 s A2DP
* Java MIDP 2.0 vychádza z Sony Ericsson's Java Platform 7
* Java Multitasking (povolí spustiť na pozadí viac ako 5 Java aplikácii)
* SAR 1.25 W/kg (10g) 
* farebný display s podporou 262 144 farieb, 176x220
* batéria Li-Po 950 mAh (350 hodín pohotovostného režimu, 7 hodín hovoru)

### Podporované multimediálne formáty
**Audio:** MPEG4 (AAC, AAC+, eAAC+), MP3 do 320 kbps, M4A, AMR, WAV, MIDI, EMY, IMY, XMF, WMA
**Video:** MPEG4 (audio AAC aj AMR), 3GPP (MPEG4, H.263, H.264, zvuk AAC alebo AMR), WMV
**Obraz:** GIF, JPEG, BMP, WBMP, PNG, SVG Tiny 1.1, Macromedia Flash Lite 1.1
**Animácie:** SVG Tiny 1.1, GIF

## Referencie


## Iné projekty

## Externé odkazy
* Technické špecifikácie na GSMArena.com

K550i
Zosnutie presvätej Bohorodičky

[thumb|Byzantská mozaika Zosnutia presvätej Bohorodičky v [Palermo|Palerme na Sicílii, 12. stor.]]

**Zosnutie presvätej Bohorodičky** alebo **Uspenie presvätej Bohorodičky** (gr. Κοίμησις Θεοτόκου, csl. Успе́нїе Пресвято́й Богоро́дицы) je jedným z dvanástich veľkých sviatkov v gréckokatolíckej a pravoslávnej cirkvi. Slávi sa 15. augusta.

Sviatok oslavuje Máriino zosnutie (smrť), prenesenie do nebies (nanebovzatie) a oslávenie. Sviatok predkladá Máriu ako vzor cesty, ktorú má každý kresťan prejsť pri prijímaní spásneho tajomstva Krista. V bohoslužobných textoch sa vyzdvihuje aj úloha Márie ako príhovorkyne u svojho Syna Ježiša Krista za spásu celého ľudstva. To zdôrazňujú mnohé texty, ktoré sa končia zvolaním „cez teba preukazuje svetu veľké milosrdenstvo“ alebo podobnými formuláciami.

Sviatok Zosnutia má jeden deň predsviatku (14. augusta) a obdobie posviatku, ktoré sa uzatvára 23. augusta. Okrem toho má prípravný pôst, ktorý trvá dva týždne a nazýva sa Uspenský pôst (alebo ľudovo *Spasivka*).

Sviatok má korene v ranom kresťanstve, od konca 6. storočia sa slávi na celom kresťanskom Východe, kedy cisár Maurikios I. stanovil aj dátum slávenia na 15. augusta.

Sviatku Zosnutia sú zasvätené mnohé gréckokatolícke chrámy na Slovensku a aj najvýznamnejšie odpustové miesta (Ľutina, Klokočov a ďalšie).

Tropár sviatku: *Pri pôrode si panenstvo zachovala, pri zosnutí si svet neopustila, Bohorodička, prešla si do života, ty, ktorá si matkou Života. Svojimi modlitbami oslobodzuješ od smrti naše duše.*

## Ikonografia

Súbor:Dormition Obnorsky Dionisius.jpg|Ikonopisec Dionisij (Rusko), 1500
Súbor:Assumption, Gorny Convent.JPG|Vologda, začiatok 16. stor.
Súbor:Goluboe uspenie.jpg|Pinsk, 15. stor.
Súbor:Dormition (Ostankino museum).JPG|16-17. stor., múzeum Ostankino


Súbor:Uspenie od Makedonija.jpg|Macedónska ikona zo 16. stor.
Súbor:Theofanus uspenie.jpg|*Zosnutie Presvätej Bohorodičky*, ikona, 1392, dnes Štátna Tretiakovská galéria, Moskva, na druhej strane je ikona Donskej Bohorodičky
Súbor:Dormition of Virgin (Greece, 17-18 c.) 02.jpg|Grécka ikona, 17.-18. stor.


Súbor:Sv.Petka.Vukovo.5.JPG|Vukovo, stenopis, 16. stor.
Súbor:Dormition of Virgin Mary at Troyan.JPG|Trojanský monastier, Bulharsko, stenopis
Súbor:SMariaTrastevereW6.JPG|Santa Maria in Trastevere, Rím; mozaika, (pravdepodobne 1291).
Súbor:HSX Koimetesis.jpg|Chora, Konštantínopol (Istanbul), mozaika, zač. 14. stor.


## Pozri aj
*Nanebovzatie Panny Márie

## Iné projekty

## Zdroje
* Manel NIN: Dnes sa prenáša do života tá, ktorá je matkou Života - sviatok Zosnutia presvätej Bohorodičky v byzantskom obrade
* Minea 15. augusta - Zosnutie presvätej Bohorodičky - texty na večiereň

Kategória:Gréckokatolícka cirkev
Kategória:Liturgický rok
Etnozoológia

**Etnozoológia** je veda o minulých a súčasných vzájomných vzťahov medzi ľudskými kultúrami a zvieratami v ich prostredí. Zahŕňa klasifikáciu a pomenovanie živočíšnych foriem, kultúrne poznatky a využitie divých a domácich zvierat. Je to jedna z hlavných disciplín etnobiológie, viacero svojich prístupov zdieľa s etnobotanikou.

## Referencie


Kategória:Zoológia
Pannonhalmský obvod

thumb|right|300px|Poloha obvodu v rámci Maďarska 
**Pannonhalmský obvod** () je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Pannonhalma.

## Sídla

V obvode sa nachádza celkovo 1 mesto a 17 obcí.

Kategória:Obvody v Maďarsku